Seda, et idast tõuseb päike ja et Vene tsivilisatsioonil on kogu maailma päästmisel mingi messianistlik missioon, on räägitud  viimane poolteist sajandit. Mihhail ­Gorbatšovi ja Boriss Jeltsini ajal vajusid need jutud mõneti unustusse, aga president Putini ajal hakati neid rääkima uue õhinaga. Multipolaar­ne maailm, USA hegemoonia murendamine, Euraasia südamaa ja nii edasi. Kes seda kõike siiralt usub, see võib suhtuda Venemaasse kui vahendisse millegi ülema saavutamisel.